2. ลักษณะการประกอบธุรกิจ

2.1 ความเป็นมาและการเปลี่ยนแปลงพัฒนาการที่สำคัญเกี่ยวกับการประกอบธุรกิจ

บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อ บริษัท สับปะรดไทย จำกัด
(มหาชน)) จัดตั้งขึ้นเมื่อวันที่ 22 มีนาคม 2519 โดยมีทุนจดทะเบียนเริ่มแรก 10 ล้านบาท
ปัจจุบันมีทุนจดทะเบียน 500 ล้านบาท มีทุนชำระแล้ว 481 ล้านบาท มีที่ตั้งสำนักงานใหญ่ที่ 118/1
ถนนพระราม 6 แขวงสามเสนใน เขตพญาไท กรุงเทพมหานคร และโรงงานตั้งอยู่ที่ อำเภอเมือง
จังหวัดประจวบคีรีขันธ์
การดำเนินงานของบริษัทได้รับการส่งเสริมการลงทุนจากคณะกรรมการส่งเสริมการลงทุน
สำหรับกิจการผลิตน้ำสับปะรดเข้มข้น สับปะรดบดละเอียดและน้ำสับปะรดกระป๋องเพื่อการส่งออก
บริษัทได้จดทะเบียนเป็นบริษัทจดทะเบียน ในตลาดหลักทรัพย์แห่งประเทศไทยในปี 2532
ดังนั้นโครงสร้างผู้ถือหุ้นจึงมีการเปลี่ยนแปลงไปจากเดิมที่เริ่มก่อตั้งเมื่อ พ.ศ.2519
โดยมีการกระจายหุ้นสู่ประชาชนทั่วไป
อย่างไรก็ตามกลุ่มผู้ถือหุ้นใหญ่ของบริษัทยังคงเป็นกลุ่มบุคคลเดิม
แต่สัดส่วนการถือครองหุ้นจะเปลี่ยนแปลง ในปี 2536 มีการขยายการลงทุนในบริษัทย่อย บริษัท
ทิปโก้ เอฟแอนด์บี จำกัด ( เดิมชื่อ บริษัท ทิปโก้ฟูดส์ จำกัด)
ทำให้ขยายสายการผลิตเข้าไปในตลาดน้ำผลไม้พร้อมดื่ม ซึ่งผลิตภัณฑ์น้ำผลไม้ของบริษัทฯ
ได้รับความยอมรับจากตลาดผู้บริโภคเป็นอย่างดี
และบริษัทฯได้มีการวิจัยและพัฒนาผลิตภัณฑ์ของบริษัทให้สอดคล้องกับ
ความต้องการของลูกค้าโดยตลอด บริษัทมีนโยบายจะเพิ่มผลิตภัณฑ์อย่างน้อยปีละ 1 ผลิตภัณฑ์
ทั้งนี้เริ่มตั้งแต่ปี 2540 เป็นต้นไป ผลิตภัณฑ์ของบริษัทยังเป็นสินค้าบริโภคมีคุณค่าทางอาหาร
และมีประโยชน์ต่อการบริโภคสูง เมื่อเทียบกับสินค้าชนิดอื่นในกลุ่มเดียวกัน

ในปัจจุบัน ผลิตภัณฑ์ของบริษัทฯ มี 6 สายผลิตภัณฑ์ ดังนี้

1.  กลุ่มน้ำผักและผลไม้ 100% ได้แก่ น้ำส้มเขียวหวาน น้ำองุ่นแดง น้ำแอปเปิ้ล น้ำสับปะรด
    น้ำฝรั่ง น้ำส้มวาเลนเซีย น้ำส้มสีทอง น้ำส้ม 4 สายพันธุ์ น้ำส้มสีทับทิม น้ำส้มโชกุน
    น้ำส้มสายน้ำผึ้ง น้ำบร๊อคโคลี่ผสมน้ำผลไม้รวม น้ำกีวีผสมน้ำองุ่น น้ำพรุนผสมน้ำองุ่น
    (ผลิตภัณฑ์ใหม่ ปี 2549) น้ำมะเขือเทศ (ผลิตภัณฑ์ใหม่ ปี 2549) ฯลฯ

2.  กลุ่มน้ำผักและผลไม้ 100% แบบพาสเจอร์ไรส์ ได้แก่ น้ำส้มแคลิฟอร์เนียพาสเจอร์ไรส์ 100%
    ผสมแอล-คาร์นิทีน น้ำส้มแคลิฟอร์เนียพาสเจอร์ไรส์ 100% ไฮ-แคล ไฮ-ซี
    น้ำส้มแคลิฟอร์เนียพาสเจอร์ไรส์ 100% ผสมคอลลาเจน น้ำฝรั่ง น้ำว่านหางจรเข้ผสมองุ่นขาว
    น้ำส้มโชกุน น้ำเชอรี่เบอร์ (ผลิตภัณฑ์ใหม่ ปี 2549) น้ำมะม่วง (ผลิตภัณฑ์ใหม่ ปี 2549)
    ฯลฯ

3.  กลุ่มน้ำผักและผลไม้ 40% ได้แก่ น้ำกีวีมิกซ์ น้ำผักรวมมิกซ์ น้ำส้มมิกซ์ น้ำองุ่นแดงมิกซ์
    น้ำเบอรี่มิกซ์ น้ำบีทรูทมิกซ์ ฯลฯ

4.  กลุ่มน้ำผักและผลไม้ 25% (ผลิตภัณฑ์ใหม่ ปี 2549) ได้แก่ น้ำผลไม้ ตราจูปีเตอร์รสน้ำส้ม
    25% รสน้ำองุ่น 25% รสน้ำสตรอเบอรี่ 25%

5.  เครื่องดื่มธัญญาหาร ตราเนเจอร์อัพ ซึ่งประกอบด้วยคุณค่าอาหารจากข้าวโพด
    ข้าวกล้องและนมถั่วเหลือง 4 รสชาติ ได้แก่รสดั่งเดิม รสชอคโกแลต และสูตรไม่เติมน้ำตาล
    เครื่องดื่มธัญญาหารผสมงาดำ เครื่องดื่มธัญญาหารผสมน้ำส้ม 30%
    เครื่องดื่มธัญญาหารผสมน้ำผลไม้รวม (ผลิตภัณฑ์ใหม่ ปี 2549) รสน้ำนมข้าว (ผลิตภัณฑ์ใหม่ ปี
    2549)

6.  น้ำแร่เย็นตราออร่า(ผลิตภัณฑ์ใหม่ ปี 2549)

ในปี 2537 ได้ลงทุนเพิ่มใน บริษัท ทิปโก้เกษตรกรรม
จำกัดเพื่อผลิตและจำหน่ายนมพร้อมดื่มและส่งเสริมการเลี้ยงโคนมและศูนย์รับซื้อน้ำนมดิบ
อย่างไรก็ตามบริษัทได้หยุดดำเนินธุรกิจบริษัทดังกล่าวตั้งแต่ 2543
เนื่องจากไม่สามารถแข่งขันได้และมีปัจจัยภายนอกที่ทำให้ไม่สามารถดำรงสถานะของธุรกิจอยู่ได้
และได้จำหน่ายหุ้นทั้งหมดที่บริษัทถืออยู่ให้กับบุคคลภายนอกที่ไม่มีความเกี่ยวข้องกับบริษัทใน วันที่ 28
กุมภาพันธ์ 2546 อนึ่งการขายหุ้นของบริษัท ทิปโก้เกษตรกรรม จำกัด
ไม่กระทบผลการดำเนินงานในปี 2546
เนื่องจากได้มีการตั้งสำรองการด้อยค่าของทรัพย์สินและการลงทุนไว้หมดแล้วในปี 2545

บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อสับปะรดไทย จำกัด (มหาชน))
เป็นบริษัทที่ได้รับการรับรองมาตรฐาน ISO 9002
เป็นแห่งแรกของโลกในด้านการผลิตสับปะรดจากสำนักงานผลิตภัณฑ์มาตรฐานอุตสาหกรรมจาก RW
TUV ประเทศเยอรมันและได้ปรับปรุงเป็นมาตรฐาน ISO 9001 Version 2000 จาก SGS
(Thailand) ในปี 2546 เพื่อรักษาศักยภาพการแข่งขันในระยะยาว และในเดือนธันวาคม 2547
ยังได้รับมาตรฐาน IFS (International Food Standard)
ซึ่งเป็นมาตรฐานที่ผู้ค้าปลีกในประเทศเยอรมันและฝรั่งเศส
ได้ร่วมกันจัดทำขึ้นเพื่อใช้ในการประเมินผู้ผลิตอาหารที่ส่งผลิตภัณฑ์เข้าสู่ประเทศแถบยุโรป
และยังผ่านการรับรองระบบ ISO 22000 ซึ่งเป็นระบบเกี่ยวกับ Food Safety Management
โดยเป็นโรงงานผลิตสับปะรดกระป๋องรายแรกในประเทศไทยที่ได้รับการรับรอง
และยังเป็นบริษัทแรกในโลกที่ได้รับการตรวจประเมินแบบ Integrate ระหว่างระบบ ISO 9001
: 2000, GMP, HACCP และ ISO 22000 พร้อมกันในครั้งเดียว โดยได้การรับรอง จากบริษัท
SGS ซึ่งจากการตรวจประเมินแบบ Integrate ทั้ง 4 ระบบนี้ ทางบริษัท SGS จะได้นำ Tipco
เป็นต้นแบบสำหรับการตรวจประเมินแบบ Integrate ทั่วโลกต่อไป

การเปลี่ยนแปลงในปีที่ผ่านมา

ในปี 2549 บริษัท ทิปโก้ เอฟแอนด์บี จำกัด (เดิมชื่อ บริษัท ทิปโก้ฟูดส์ จำกัด)
ซึ่งเป็นผู้ผลิตและจำหน่ายน้ำผลไม้พร้อมดื่ม100% และ 40% และเครื่องดื่มธัญญาหาร
ได้ขยายผลิตภัณฑ์ น้ำผลไม้พร้อมดื่ม100% ทั้งในแบบสเตอริไรส์และแบบพาสเจอร์ไรส์ เพิ่มเติม อีก
5 รสชาติ คือ น้ำพรุนผสมน้ำองุ่น น้ำมะเขือเทศ น้ำเชอรี่เบอรี่ น้ำมะม่วงและน้ำส้มสายน้ำผึ้ง
และขยายสายผลิตภัณฑ์ เครื่องดื่มธัญญาหาร เพิ่มเติมอีก 2 รสชาติ คือ ได้แก่
เครื่องดื่มธัญญาหารผสมน้ำผลไม้รวม (Mixed Fruit with fish oil)
และเครื่องดื่มธัญญาหารรสน้ำนมข้าว (Rice milk plus job’s tear and hazelnut)
และออกผลิตภัณฑ์ใหม่สู่ตลาดอีก 2 ประเภท ได้แก่ น้ำแร่เย็นตราออร่า
(ซื้อโรงงานบรรจุขวดน้ำแร่เย็นธรรมชาติ ที่อำเภอแม่ริม จ. เชียงใหม่ เมื่อธันวาคมปี
2548)การซึ่งบริษัทฯได้ทำ Rebrand และเปลี่ยนบรรจุภัณฑ์ใหม่ให้ทันสมัยขึ้น และน้ำผลไม้ 25 %
ตราจูปิเตอร์ มี 3 รสชาติ คือ น้ำส้ม น้ำสตรอเบอร์รี่ และ น้ำองุ่นแดง ในราคา 5 บาท
นอกจากนี้โรงงานเครื่องดื่มแห่งที่ 2 ที่ วังน้อย จังหวัดพระนครศรีอยุธยา จะเริ่มผลิตและขายในปี
2550 โดยทะยอยผลิตในแต่ละบรรจุภัณฑ์ตั้งแต่ไตรมาสที่ 1 เป็นต้นไป
จนครบทุกบรรจุภัณฑ์ในไตรมาสที่ 4

แนวโน้มภาวะอุตสาหกรรมและสภาพการแข่งขันในอนาคต

แนวโน้มตลาดเครื่องดื่มพร้อมดื่ม จะแตกสายผลิตภัณฑ์เจาะกลุ่มผู้บริโภคในกลุ่มย่อยมากขึ้น
และจะมีการทุ่มงบโฆษณา งบสนับสนุนการขายมากขึ้น ซึ่งบริษัทได้เล็งเห็นแนวโน้มดังกล่าว
โดยได้กำหนดเป็นนโยบายว่าจะมีการออกสินค้าใหม่ซึ่งเกี่ยวเนื่องกับ อาหาร ผลไม้
และเครื่องดื่มซึ่งบริษัทมีความชำนาญและเชี่ยวชาญอย่างน้อยปีละ 1 กลุ่มสินค้า นอกจากนี้การที่บริษัท
แตกสายผลิตภัณฑ์มากขึ้นยังเป็นการช่วยผลักดันการเติบโตของยอดขายของบริษัทอีกด้วย

สำหรับตลาดต่างประเทศ
บริษัทได้เน้นในเรื่องสินค้าใหม่เช่นเดียวกันและขยายการจำหน่ายเข้าไปในประเทศใหม่ที่มีอัตราการเติบโตสูง
อย่างไรก็ตามการออกสินค้าใหม่จะแตกต่างจากธุรกิจในประเทศ
เนื่องจากต้องร่วมกันพัฒนากับผู้ซื้อในต่างประเทศและต้องมีการยืนยันยอดสั่งชื้อที่แน่นอนการทำการลงทุน
ส่วนสินค้าในสายผลิตภัณฑ์เดิม
การทำกำไรยังขึ้นอยู่กับการบริหารต้นทุนและราคาขายให้อยู่ในระดับที่เหมาะสมเช่นเดิม

2.2 ภาพรวมการประกอบธุรกิจของบริษัท บริษัทย่อยบริษัทร่วมและบริษัทที่เกี่ยวข้องกัน

แผนภูมิแสดงความสัมพันธ์

100% 24.9 %

100%

100 %

ข้อมูลของบริษัทย่อยบริษัทร่วมและบริษัทที่เกี่ยวข้อง

1.  บริษัท ทิปโก้แอสฟัลท์ จำกัด (มหาชน) (TASCO)

ประเภทกิจการ : ผลิตและจำหน่ายยางมะตอย นำเข้าและจำหน่ายน้ำมัน

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์ 273-6000

ทุนจดทะเบียน : 1,643.18 ล้านบาท มูลค่าหุ้นละ 10 บาท ณ 14 มิถุนายน 2548

ทุนที่เรียกชำระแล้ว : 1,519.43 ล้านบาท

หลักทรัพย์ : เป็นหลักทรัพย์รับอนุญาตในตลาดหลักทรัพย์แห่งประเทศไทย

เมื่อวันที่ 1 มีนาคม 2534

คณะกรรมการ : นางอนุรัตน์ เทียมทัน ประธานกรรมการ

  นายนิพนธ์ สุทธิมัย กรรมการอิสระ

นายทวีสิน เทพหัสดิน ณ อยุธยา กรรมการอิสระ

นายพหล จินดากุล กรรมการอิสระ

  นายมิเชล เบอร์นาร์ด มารีย์ โจเซฟ รูเล็ท กรรมการ

  นายอแลง มาซีย์ อัลเบิร์ท ดูปองท์ เดอชองส์ เดอแซงส์ ลีเกอร์ กรรมการ

นายจ๊าคส์ มาร์เซล ปาสตอร์ กรรมการ

นายเธียรี่ อแลง ซิมง เดอเฟรน กรรมการ

นายเอ็มมานูเอล แชร์ กรรมการ

  นายสมจิตต์ เศรษฐิน กรรมการ

นายชยงค์ศักดิ์ พิศิษฎพงศ์ กรรมการ

  นายสิทธิลาภ ทรัพย์สาคร กรรมการ

  นายปานเฉลิม สุธาธรรม กรรมการ

นายชัยวัฒน์ ศรีวรรณวัฒน์ กรรมการผู้จัดการ

2. บริษัท สยามคอนเทนเนอร์ทรานสปอร์ตแอนด์เทอร์มินอล จำกัด

ประเภทกิจการ : สถานีตรวจและรับจ้างบรรจุสินค้าเข้าตู้คอนเทนเนอร์ โดยทำการขนส่งสินค้า

  ในระบบตู้คอนเทนเนอร์ทั้งทางบกทางน้ำและทางอากาศเพื่อการนำเข้าและส่งออก

ที่ตั้งสำนักงานใหญ่ : 4026 ถนนพระราม 4 แขวงพระโขนง เขตคลองเตย กรุงเทพฯ

ทุนจดทะเบียน : 145 ล้านบาท มูลค่าหุ้นละ 10 บาท

ทุนที่เรียกชำระแล้ว : 145 ล้านบาท ณ วันที่ 2 กรกฎาคม 2535

คณะกรรมการ : นางสาวลักษณา ทรัพย์สาคร กรรมการ

นายประวิทย์ กันตะสิริพิทักษ์ กรรมการ

  นายสิทธิลาภ ทรัพย์สาคร กรรมการ

3. บริษัท ถนอมวงศ์บริการ จำกัด

ประเภทกิจการ : ตัวแทนจำหน่ายผลิตภัณฑ์ ป.ต.ท. เป็นผู้รับเหมาก่อสร้างอาคารถนนซ่อมบำรุง

  และบริการขนส่ง

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์ 273-6000

ทุนจดทะเบียน : 2,410 ล้านบาท มูลค่าหุ้นละ 1,000 บาท

ทุนที่เรียกชำระแล้ว : 2,410 ล้านบาท ณ วันที่ 17 พฤศจิกายน 2549

คณะกรรมการ : นางอนุรัตน์ เทียมทัน ประธานกรรมการ

นางสาวนัทลี ทรัพย์สาคร กรรมการ

นายสามารถ ธูปจินดา กรรมการ

นางสาวลักษณา ทรัพย์สาคร กรรมการ

นายสิทธิลาภ ทรัพย์สาคร กรรมการ

นายสุรเชษฐ์ ทรัพย์สาคร กรรมการ

 5. บริษัท ทิปโก้ เอฟ แอนด์ บี จำกัด (เดิม บริษัท ทิปโก้ฟูดส์ จำกัด) 

ประเภทกิจการ : ผลิตน้ำผลไม้บรรจุพร้อมดื่ม

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์ 273-6200

ทุนจดทะเบียน : 600 ล้านบาท มูลค่าหุ้นละ 10 บาท

ทุนที่เรียกชำระแล้ว : 600 ล้านบาท ณ วันที่ 29 มิถุนายน 2549

คณะกรรมการ : นางอนุรัตน์ เทียมทัน ประธานกรรมการ

นายสิทธิลาภ ทรัพย์สาคร กรรมการ

น.ส.ปิยะรัตน์ ทรัพย์สาคร กรรมการ

นายณภัทร ทรัพย์สาคร กรรมการ

นายวิวัฒน์ ลิ้มศักดากุล กรรมการ

6. บริษัท ทิปโก้มาร์เก็ตติ้ง จำกัด

ประเภทของกิจการ : ตัวแทนจำหน่ายสินค้า

ที่ตั้งสำนักงานใหญ่ : 800 LIBER BLDC. BEFFALO NEW YORK 14202 USA

ทุนจดทะเบียน : 24,740 บาท

ทุนเรียกชำระแล้ว : 24,740 บาท

คณะกรรมการ : นางอนุรัตน์ เทียมทัน กรรมการ

7. บริษัท ทิปโก้ เบฟเวอเรจ จำกัด

ประเภทของกิจการ : Holding company

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์ 273-6200

ทุนจดทะเบียน : 50 ล้านบาท

ทุนเรียกชำระแล้ว : 50 ล้านบาท

คณะกรรมการ : นายพรชัย พูลสุขสมบัติ กรรมการ

นายบัญชา สุรัตนชัยกุล กรรมการ

นายพีรพงษ์ อาชวพงษ์สวัสดิ์ กรรมการ

นโยบายการแบ่งการดำเนินงานของบริษัทฯในกลุ่ม

ทีมผู้บริหารของบริษัท จะรับผิดชอบดูแลการดำเนินงานในบริษัท ทิปโก้ฟูดส์ (ประเทศไทย) จำกัด
บริษัท ทิปโก้ เบฟเวอเรจ จำกัด บริษัท ทิปโก้ เอฟแอนด์บี จำกัด และ บริษัท ทิปโก้มาร์เก็ตติ้ง
จำกัด (เรียกรวมเป็น กลุ่มธุรกิจอาหาร ทิปโก้) โดยที่บริษัทร่วมและบริษัทที่เกี่ยวข้องอื่น
มีทีมบริหารแยกต่างหากจากกัน อนึ่งบริษัท ทิปโก้มาร์เก็ตติ้ง จำกัด
เป็นตัวแทนจำหน่ายสินค้าในประเทศ สหรัฐอเมริกา
โดยมีวัตถุประสงค์ในการจัดตั้งเพื่อบริหารจัดการและดำเนินการด้านเอกสารในเรื่องภาษีทุ่มตลาดในการขายสับปะรดกระป๋องเข้าตลาดอเมริกา
บริษัทฯดังกล่าวไม่มีพนักงาน แต่ใช้การบริการจากบริษัท ทิปโก้ฟูดส์ (ประเทศไทย) จำกัด
(มหาชน) อย่างไรก็ตาม เนื่องจากในเดือนสิงหาคม ปี 2547
กระทรวงพาณิชย์ของสหรัฐอเมริกาได้ประกาศยกเลิกเรื่องภาษีทุ่มตลาดกับ บมจ. ทิปโก้ฟูดส์
(ประเทศไทย) เนื่องจากไม่มีรายการใดที่ขายทุ่มตลาดในสหรัฐอเมริกาและหากบริษัทฯ
สามารถเรียกคืนเงินมัดจำภาษีทุ่มตลาดที่คงค้างได้ทั้งหมด บริษัท ทิปโก้มาร์เก็ตติ้ง
จำกัดจะไม่มีการดำเนินงานต่อไป

  2.3 โครงสร้างรายได้ที่เกิดจากการขายผลิตภัณฑ์ หรือบริการให้บุคคลภายนอก ในระยะ 3
  ปีที่ผ่านมา

  ------------------------ ------------------------ ---------- ---------- ------- ---------- -------- ---------- --------
  ผลิตภัณฑ์/บริการ             ดำเนินการโดย              %การถือหุ้น   ปี2547              ปี2548               ปี2549      

                                                    ของบริษัท    รายได้      %       รายได้      %        รายได้      %

  สับปะรดและน้ำสับปะรดเข้มข้น   บมจ.ทิปโก้ฟูดส์ (ประเทศไทย)             1,819.90   52.5    1,936.64   53.68    1,816.45   49.07
                           / TIPCO MARKETING                                                                     

  ผลไม้รวม,อื่น ๆ             บมจ.ทิปโก้ฟูดส์(ประเทศไทย)              675.12     19.5    516.93     14.27    383.79     10.37

  เครื่องดื่มพร้อมดื่ม            บ.ทิปโก้ เอฟแอนด์บี จก.      99.99      971.90     28.0    1,168.50   32.26    1,501.30   40.56

                           รวม                                 3,466.92   100.0   3,622.07   100.00   3,701.54   100.00
  ------------------------ ------------------------ ---------- ---------- ------- ---------- -------- ---------- --------

2.4 เป้าหมายการดำเนินธุรกิจ

ในด้านธุรกิจสับปะรดกระป๋อง บมจ.ทิปโก้ฟูดส์ (ประเทศไทย) (เดิมชื่อ บมจ. สับปะรดไทย)
เป็นบริษัทแรกของโลกที่ได้รับ ISO 9002 ในปี 2537 อย่างไรก็ตาม บริษัทฯได้ปรับปรุงให้เป็น
ISO 9001 Version 2000 ในปี 2546 แล้ว และยังได้รับ ISO 22000 ในเดือนธันวาคม ปี
2549

เป้าหมายรายได้รวมของบริษัทฯ ในปี 2550 เท่ากับ 5,000
ล้านบาทซึ่งเป็นการเติบโตแบบก้าวกระโดดทำให้ต้องอาศัยการเติบโตจากธุรกิจเดิมโดยพัฒนาสินค้าประเภทใหม่ออกสู่ตลาดและจากธุรกิจใหม่ที่ซึ่งอาจเกิดจากการสร้างฐานธุรกิจเองหรือการซื้อกิจการหรือจากการควบกิจการ
โดยบริษัทฯตั้งเป้าว่าธุรกิจใหม่จะมีลงทุนในช่วงปี 2547-2549 นี้เพื่อเป็นฐานรายได้ในอนาคต
โดยบริษัทฯอยู่ระหว่างการสร้างโรงงานเครื่องดื่มแห่งใหม่ที่อำเภอวังน้อย จังหวัดพระนครศรีอยุธยา
ซึ่งคาดว่าจะแล้วเสร็จและสามารถสร้างรายได้ในปี 2550 โรงงานดังกล่าวมีกำลังการผลิตอยู่ที่
132 ล้านลิตรต่อปี และนอกจากนี้บริษัทฯยังได้ซื้อโรงงานผลิตน้ำแร่ ซึ่งตั้งอยู่ที่อำเภอแม่ริม
จังหวัดเชียงใหม่ เมื่อสิ้นปี 2548 โรงงานทั้งสองแห่งนี้จะเป็นฐานสร้างรายได้ในอนาคต

ด้านการตลาด

สำหรับตลาดต่างประเทศ มุ่งเน้นในการสร้างความพอใจของลูกค้า รักษาความสัมพันธ์กับลูกค้า

สำหรับตลาดในประเทศ มุ่งเน้นในการเพิ่มส่วนแบ่งการตลาดและสร้างความรู้จักตราผลิตภัณฑ์

ซึ่งจะทำควบคู่ไปกับการพัฒนาผลิตภัณฑ์ใหม่ การบริหารเรื่องการจัดการภายในบริษัท
และการสร้างทีมงานที่มีประสิทธิภาพ